ข้อกำหนดขอบเขตของงาน  TOR : (Terms of Reference)

จ้างออกแบบก่อสร้าง อาคารเรียนรวม 1 หลัง
ศูนย์กลางมหาวิทยาลัยเทคโนโลยีราชมงคลอีสาน
ปีงบประมาณ 2552

------------------------------------------------------------------------------------------------------------------------
1.  ความเป็นมา
มหาวิทยาลัยเทคโนโลยีราชมงคลอีสาน ตั้งอยู่บนพื้นที่ประมาณ ๓๖๔ ไร่ เป็นพื้นที่กว้าง ปัจจุบันมีนักศึกษาเพิ่มมากขึ้น มหาวิทยาลัยได้ดำเนินการจัดทำผังแม่บทอาคารสถานที่สำหรับเป็นแนวทางจัดระบบกลุ่มอาคารที่มีอยู่เดิมและที่ก่อสร้างใหม่ให้สามารถใช้ประโยชน์ได้อย่างมีประสิทธิภาพ
มหาวิทยาลัยฯ ได้ดำเนินการพัฒนาศักยภาพในด้านต่าง ๆ มาอย่างต่อเนื่อง โดยเฉพาะทางด้านการจัดการเรียนการสอนในแต่ละโปรแกรมวิชา ส่งผลให้มีนักศึกษาเข้ามาเรียนเป็นจำนวนเพิ่มมากขึ้นในทุกๆ ปี จนปัจจุบันมีจำนวนนักศึกษามากกว่า 7,000 คน  แต่มหาวิทยาลัยมีห้องเรียนสำหรับจัดการเรียนการสอนดังกล่าวได้ไม่เพียงพอ
ดังนั้น จึงมีความจำเป็นอย่างยิ่งที่จะต้องจัดสร้างอาคารเรียนรวม เพื่อให้การจัดการเรียนการสอนสำหรับนักศึกษาเป็นไปอย่างมีประสิทธิภาพ
2. วัตถุประสงค์
เพื่อสร้างอาคารเรียนรวม ศูนย์กลางมหาวิทยาลัยเทคโนโลยีราชมงคลอีสาน จำนวน 1 หลัง  มีพื้นที่ใช้สอยไม่น้อยกว่า  15,000   ตารางเมตร
3.  คุณสมบัติผู้เสนอราคา
3.1  ผู้เสนอราคาเป็นนิติบุคคลหรือบุคคลธรรมดา  ที่จดทะเบียนดำเนินการรับจ้างที่ปรึกษาและออกแบบ  โดยผู้รับจ้างต้องแสดงคุณวุฒิ  ประวัติการทำงาน  จำนวนสถาปนิกและหรือวิศวกรที่ประจำและไม่ประจำ  โดยต้องแนบใบประกอบวิชาชีพทางสถาปัตยกรรม วิศวกรรม ตลอดจนวิศวกรรมโครงสร้างและระบบอื่น ๆ ตามข้องบังคับของสถาปัตยกรรมและวิศวกรรมสถานแห่งประเทศไทย  ผู้เสนอราคาที่เป็นนิติบุคคล กรรมการผู้จัดการ หรือหุ้นส่วนผู้จัดการของนิติบุคคลนั้นจะต้องเป็นคนไทย และเป็นนิติบุคคลที่มีผู้ถือหุ้นเป็นคนไทยเกินร้อยละห้าสิบของทุนการจัดตั้งนิติบุคคลนั้น
-2-

3.2  ผู้เสนอราคาเป็นบุคคลธรรมดาจะต้องมีสัญชาติไทย  และเป็นผู้ที่ได้รับใบอนุญาตประกอบวิชาชีพสถาปัตยกรรมและหรือวิศวกรรมสำหรับงานว่าจ้างตามที่กำหนด โดยกฎหมายว่าด้วยวิชาชีพสถาปัตยกรรมและหรือวิศวกรรมแล้วแต่กรณี โดยต้องแนบใบประกอบวิชาชีพทางสถาปัตยกรรม วิศวกรรม ตลอดจนวิศวกรรมโครงสร้างและระบบอื่น ๆ ตามข้องบังคับของสถาปัตยกรรมและวิศวกรรมสถานแห่งประเทศไทย  และไม่เป็นข้าราชการประจำหรือลูกจ้างของส่วนราชการหรือพนักงานเทศบาล  รัฐวิสาหกิจ  หรือพนักงานองค์การบริหารส่วนท้องถิ่น
3.3  ผู้เสนอราคาต้องมีผลงานที่เคยรับจ้างกับหน่วยงานราชการ  รัฐวิสาหกิจ หรือหน่วยงานตามกฎหมายว่าด้วยระเบียบราชการส่วนท้องถิ่น หรือหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  หรือหน่วยงานเอกชนที่มหาวิทยาลัยเทคโนโลยีราชมงคลอีสานให้ความเชื่อถือได้  โดยมีมูลค่าการออกแบบก่อสร้างอาคารคอนกรีตเสริมเหล็ก  ไม่ต่ำกว่า  100  ล้านบาท  (หนึ่งร้อยล้านบาทถ้วน)  ผลงานต้องเป็นผลงานสัญญาเดียว และเป็นผลงานที่มีอายุไม่เกิน 5 ปี  นับจากวันที่รับมอบงานดังกล่าวจนถึงวันยื่นซอง
3.4  ผู้เสนอราคาไม่เป็นผู้มีรายชื่อไว้ในบัญชีรายชื่อผู้ทิ้งงานของทางราชการ  และได้แจ้งเวียนชื่อไว้แล้วหรือไม่เป็นผู้ที่ได้รับผลการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
3.5 ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ศูนย์กลางมหาวิทยาลัยเทคโนโลยีราชมงคลอีสาน  ณ  วันประกาศการจ้างโดยวิธีคัดเลือกแบบจำกัดข้อกำหนด  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการจ้างโดยวิธีคัดเลือกแบบจำกัดข้อกำหนด
3.6 ไม่เป็นผู้ได้รับเอกสิทธิ์ความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  แบบรูปรายการหรือคุณลักษณะเฉพาะ  (ตามเอกสารแนบ)
5.  ระยะเวลาดำเนินการจ้างออกแบบเขียนแบบ   ไม่เกิน 90 วัน   
7.  วงเงินในการจัดจ้างออกแบบ  3,525,000.-บาท (สามล้านห้าแสนสองหมื่นห้าพันบาทถ้วน)
8.  วงเงินค่าก่อสร้างอาคารเรียนรวม  200,000,000.-บาท (สองร้อยล้านบาทถ้วน)
********************
เอกสารแนบท้ายประกาศ  มหาวิทยาลัยเทคโนโลยีราชมงคลอีสาน
รายละเอียดจัดจ้างก่อสร้างอาคารเรียนรวม 1 หลัง
มหาวิทยาลัยเทคโนโลยีราชมงคลอีสาน

---------------------------------------------------------------------------------------------------------------
มหาวิทยาลัยเทคโนโลยีราชมงคลอีสาน  ศูนย์กลางมหาวิทยาลัย  ซึ่งต่อไปนี้  เรียกว่า “มหาวิทยาลัย”  มีความประสงค์จะให้มีผู้รับจ้างออกแบบรายละเอียดอาคารสำหรับจัดสร้าง  อาคารเรียนรวม  ซึ่งต่อไปนี้เรียกว่า  “อาคารเรียนรวม”  ของมหาวิทยาลัย  ตามเงื่อนไขและระเบียบปฏิบัติของมหาวิทยาลัยเทคโนโลยีราชมงคลอีสาน  โดยมหาวิทยาลัยจะกำหนดบริเวณที่ดินที่จะดำเนินการจัดสร้างอาคารเรียนรวมตามแผนผังโดยสังเขป  ซึ่งที่ดินดังกล่าวอยู่ในบริเวณ  ศูนย์กลางมหาวิทยาลัยเทคโนโลยีราชมงคลอีสาน  เลขที่  744  ถนนสุรนารายณ์  ตำบลในเมือง  อำเภอเมือง  จังหวัดนครราชสีมา  มีขนาดพื้นที่ประมาณ  5-2-40  ไร่   (ตามรายละเอียดเอกสารแนบ  1)
ทั้งนี้  มหาวิทยาลัยเทคโนโลยีราชมงคลอีสาน  กำหนดขอบเขตของงานดังนี้
1.  ลักษณะทั่วไปของอาคารเรียนรวม
อาคารที่จะจัดสร้าง  เป็นอาคารถาวรคอนกรีตเสริมเหล็ก  พร้อมสิ่งก่อสร้างส่วนควบอุปกรณ์ครุภัณฑ์  และงานระบบต่าง ๆ ที่เหมาะสม   โดยคำนึงถึงสภาพแวดล้อมด้วยการนำแสงสว่างและลมจากธรรมชาติเพื่อช่วยลดการใช้พลังงาน เพื่อให้สอดคล้องกับกลุ่มอาคารอนุรักษ์พลังงานตามข้อกำหนดของกระทรวงพลังงานฯ โดยการนำอาคารหรือกลุ่มอาคารตามโครงการที่เสนอ   ซึ่งผู้รับจ้างจะต้องดำเนินการให้มีการออกแบบพร้อมตรวจสอบแบบรูปอาคารให้สมบูรณ์เพื่อใช้ในการก่อสร้างจริงตามความต้องการของมหาวิทยาลัย  ซึ่งประกอบด้วยแบบสถาปัตยกรรม  วิศวกรรมโครงสร้าง  วิศวกรรมระบบอื่น ๆ ทั้งหมดตามมาตรฐานการออกแบบสำหรับอาคารเรียนรวม โดยสถาปนิกและวิศวกรที่มีใบอนุญาตประกอบวิชาชีพสถาปัตยกรรมและวิศวกรรม  ระดับไม่น้อยกว่าสามัญวิชาชีพ  โดยต้องเป็นไปตามกฎหมายว่าด้วยวิชาชีพสาขาสถาปัตยกรรมและ/หรือวิศวกรรมแล้วแต่กรณี   ทั้งนี้ผู้รับจ้างจะต้องเสนอรายละเอียดข้อเสนอต่าง ๆ โดยสอดคล้องกับความต้องการของมหาวิทยาลัยในวันยื่นซองข้อเสนอการจ้างออกแบบอาคารเรียนรวม  เพื่อให้มหาวิทยาลัยพิจารณาพร้อมเอกสารรายละเอียดประกอบอื่น ๆ 
2.  รายละเอียดการก่อสร้างอาคารเรียนรวม
ภายในโครงการจัดสร้างอาคารเรียนรวมพร้อมสิ่งก่อสร้าง  ส่วนควบอื่น ๆ อุปกรณ์ครุภัณฑ์  และงานระบบต่าง ๆ ประกอบด้วยรายละเอียดดังต่อไปนี้

2.1  อาคารเรียนรวม 4 ชั้น  โดยจะต้องมีพื้นที่ใช้สอยรวมของอาคารไม่น้อยกว่า 15,000 ตารางเมตร และสามารถตอบสนองความต้องการใช้งานได้ตามที่มหาวิทยาลัยกำหนด
2.2  จัดให้มีสถานที่สำหรับส่วนการเรียนการสอน  ดังนี้
2.2.1 จัดให้มีห้องบรรยายรวม  100 ที่นั่ง จำนวน 7 ห้อง  แต่ละห้องมีขนาดพื้นที่ไม่น้อยกว่า  160  ตารางเมตร   พร้อมมีอุปกรณ์และครุภัณฑ์สำหรับใช้งาน ได้แก่  โต๊ะบรรยาย  เก้าอี้ฟังคำบรรยาย กระดานไวท์บอร์ด  ระบบภาพและเสียง  คอมพิวเตอร์พร้อมระบบเครือข่ายและระบบไร้สาย ระบบการสื่อสารทางไกล  ระบบป้องกันเสียงสะท้อน  ระบบปรับอากาศ  ระบบควบคุมแสงสว่าง ทั้งหมดเป็นไปตามเกณฑ์มาตรฐาน และอื่น ๆ        
2.2.2  จัดให้มีห้องบรรยายรวม  200 ที่นั่ง จำนวน 3 ห้อง  แต่ละห้องมีขนาดพื้นที่ไม่น้อยกว่า  320  ตารางเมตร   พร้อมมีอุปกรณ์และครุภัณฑ์สำหรับใช้งาน ได้แก่  โต๊ะบรรยาย  เก้าอี้ฟังคำบรรยาย กระดานไวท์บอร์ด  ระบบภาพและเสียง  คอมพิวเตอร์พร้อมระบบเครือข่ายและระบบไร้สาย ระบบการสื่อสารทางไกล  ระบบป้องกันเสียงสะท้อน  ระบบปรับอากาศ  ระบบควบคุมแสงสว่าง  มีห้องควบคุมระบบไม่น้อยกว่า 2 ห้อง ทั้งหมดเป็นไปตามเกณฑ์มาตรฐาน และอื่น ๆ              
2.2.3  จัดให้มีห้องบรรยายรวม  500 ที่นั่ง มีขนาดพื้นที่ไม่น้อยกว่า  780  ตารางเมตร จำนวน   2 ห้อง  และห้องเตรียมงาน มีขนาดพื้นที่ไม่น้อยกว่า 100  ตารางเมตร จำนวน 2 ห้อง  พร้อมมีอุปกรณ์และครุภัณฑ์สำหรับใช้งาน ได้แก่  โต๊ะบรรยาย  เก้าอี้ฟังคำบรรยายแบบยึดติดกับที่ สามารถปรับเอนได้   ระบบภาพและเสียงแบบมีจุดย่อยครอบคลุมอย่างสมบูรณ์  คอมพิวเตอร์พร้อมระบบเครือข่ายและระบบไร้สาย ระบบการสื่อสารทางไกล  ระบบป้องกันเสียงสะท้อน ระบบปรับอากาศ  ระบบควบคุมแสงสว่าง  ห้องควบคุมภายใน ห้องเก็บอุปกรณ์  ทั้งหมดเป็นไปตามเกณฑ์มาตรฐาน และอื่น ๆ  
2.2.4  จัดให้มีห้องบรรยายรวม  1,000 ที่นั่ง มีขนาดพื้นที่ไม่น้อยกว่า  1,500  ตารางเมตร จำนวน 1 ห้อง  และห้องเตรียมงาน มีขนาดพื้นที่ไม่น้อยกว่า 100  ตารางเมตร จำนวน 1 ห้อง  พร้อมมีอุปกรณ์และครุภัณฑ์สำหรับใช้งาน ได้แก่  โต๊ะบรรยาย  เก้าอี้ฟังคำบรรยายแบบยึดติดกับที่สามารถปรับเอนได้  ระบบภาพและเสียงแบบมีจุดย่อยครอบคลุมอย่างสมบูรณ์  คอมพิวเตอร์พร้อมระบบเครือข่ายและระบบไร้สาย ระบบการสื่อสารทางไกล  ระบบป้องกันเสียงสะท้อน ระบบปรับอากาศ  ระบบควบคุมแสงสว่าง  ห้องควบคุมภายใน ห้องเก็บอุปกรณ์  ทั้งหมดเป็นไปตามเกณฑ์มาตรฐาน และอื่น ๆ

2.2.5 ห้องพักอาจารย์และสำนักงาน ประจำชั้น1 ชั้น 2 ชั้น 3 มีขนาดพื้นที่ไม่น้อยกว่า 280  ตารางเมตรต่อชั้นพร้อมมีอุปกรณ์และครุภัณฑ์สำหรับใช้งาน ได้แก่ โต๊ะ  เก้าอี้  ตู้เก็บเอกสาร คอมพิวเตอร์พร้อมระบบเครือข่ายและระบบไร้สาย ระบบปรับอากาศ  ระบบสื่อสาร ห้องน้ำแยกหญิง –ชาย อย่างละ 2 ห้อง ทั้งหมดเป็นไปตามเกณฑ์มาตรฐาน และอื่น ๆ
2.2.6 ห้องน้ำสาธารณะหญิง ชั้น 1 ถึง ชั้น 4   ขนาดพื้นที่ไม่น้อยกว่า 60  ตารางเมตรต่อชั้น พร้อมมีอุปกรณ์สำหรับใช้งาน ได้แก่  โถส้วมนั่งราบแบบ ฟลัสแทงค์ จำนวน 10 ชุด           อ่างล้างหน้าฝังเคาน์เตอร์ จำนวน 10 ชุด ห้องน้ำสำหรับคนพิการ 1 ห้อง ทั้งหมดเป็นไปตามเกณฑ์มาตรฐาน และอื่น ๆ  
2.2.7 ห้องน้ำสาธารณะ ชาย ชั้น 1 ถึง ชั้น 4   ขนาดพื้นที่ไม่น้อยกว่า 60  ตารางเมตรต่อชั้น พร้อมมีอุปกรณ์สำหรับใช้งาน ได้แก่  โถปัสสาวะ จำนวน 12 ชุด โถส้วมนั่งราบแบบ       ฟลัสแทงค์ จำนวน 8 ชุด   อ่างล้างหน้าฝังเคาน์เตอร์ จำนวน 8 ชุด ห้องน้ำสำหรับคนพิการ 1 ห้อง ทั้งหมดเป็นไปตามเกณฑ์มาตรฐาน และอื่น ๆ
2.2.8 ห้องเก็บอุปกรณ์ทำความสะอาดและพนักงาน ขนาดพื้นที่ไม่น้อยกว่า 24  ตารางเมตร ต่อชั้น  
2.2.9 ห้องควบคุมระบบไฟฟ้าและเครื่องกำเนิดไฟฟ้าสำรอง ชั้น 1 ขนาดพื้นที่      ไม่น้อยกว่า  36  ตารางเมตร  
2.2.10 ห้องควบคุมระบบประปาและระบบปั๊มน้ำดับเพลิง ชั้น 1 ขนาดพื้นที่ไม่น้อยกว่า  36  ตารางเมตร  
2.2.11 ห้องควบคุมระบบรักษาความปลอดภัยและระบบสื่อสาร ชั้น 1 ขนาดพื้นที่ไม่น้อยกว่า 30  ตารางเมตร  
2.2.12 ห้องควบคุมระบบเครือข่าย ชั้น 1 ขนาดพื้นที่ไม่น้อยกว่า 24  ตารางเมตร 
2.2.13 โถงพักคอย ขนาดพื้นที่ไม่น้อยกว่า 1,000  ตารางเมตรต่อชั้น สำหรับชั้น 1 ถึงชั้น 3  
2.2.14 โถงพักคอย ขนาดพื้นที่ไม่น้อยกว่า 700  ตารางเมตร สำหรับชั้น 4 
2.2.15 ลานเอนกประสงค์ ขนาดพื้นที่ไม่น้อยกว่า 600  ตารางเมตร สำหรับชั้น 1 
2.2.16 ลานจอดเทียบรถ ความกว้างไม่น้อยกว่า 8 เมตร  
2.2.17 พื้นที่จอดรถยนต์ จำนวนไม่น้อยกว่า 50 คัน 
2.2.18 พื้นที่จอดรถจักรยานยนต์ จำนวนไม่น้อยกว่า 200 คัน 
2.2.19 พื้นที่สำหรับจัดสวนและภูมิทัศน์ พร้อมระบบไฟสนามอัตโนมัติ ขนาดพื้นที่ไม่น้อยกว่า 300  ตารางเมตร 

2.2.20 กำแพง ค.ส.ล. กันตลิ่งพัง พร้อมที่นั่งพักผ่อน ความยาวไม่น้อยกว่า 130 เมตร 
2.2.21 แนวไม้ยืนต้นสูงไม่น้อยกว่า 3.50 เมตร เส้นผ่าศูนย์กลางของลำต้นไม่น้อยกว่า  0.10 เมตร  กั้นระหว่างอาคารปฏิบัติการวิทยาศาสตร์ฯ   กับอาคารเรียนรวม 
2.2.22 แนวรั้วทึบสูงไม่น้อยกว่า 2 เมตร มีไม้พุ่มตัดแต่ง 2 ระดับ ระหว่างอาคารยานพาหนะ  กับอาคารเรียนรวม
2.2.23 ระบบไฟฟ้าแรงสูง ขนาด 22 กิโลโวลต์ ฝังใต้ดินเข้าสู่หม้อแปลง 
2.2.24 ระบบระบายน้ำและระบบบำบัดน้ำเสียรวม เป็นไปตามมาตรฐานสิ่งแวดล้อม 
2.2.25 จัดให้มีระบบการวางท่อน้ำ ไฟฟ้า แก๊ส โดยมีพื้นที่ด้านนอกอาคารโดยมีพื้นที่ด้านนอกอาคารสำหรับติดตั้งสถานีแก๊ส และจัดให้มีระบบการจัดการของเสียจากการใช้งาน ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 
2.2.26 การจัดให้มีทางลาดสัญจรพร้อมราวจับด้านข้างระหว่างชั้นที่มีความกว้างภายในไม่น้อยกว่า 1.50 เมตร
2.2.27 กำหนดบันไดสัญจรหลัก ความกว้างภายในไม่น้อยกว่า 3 เมตร จำนวน      ไม่น้อยกว่า 2 ตำแหน่ง และบันไดหนีไฟ  คสล. พร้อมระบบอัดอากาศ ไม่น้อยกว่า 1.50 เมตร        ไม่น้อยกว่า 3 ตำแหน่ง  
2.3 งานออกแบบรายละเอียดขั้นสุดท้าย
ผู้รับจ้างจะต้องออกแบบขั้นรายละเอียดซึ่งจะเป็นแบบก่อสร้างของงานโครงสร้างสถาปัตยกรรม  งานระบบภายในอาคาร  โดยจัดทำเป็นกระดาษไขเพื่อใช้เป็นแบบในการก่อสร้าง  หลังจากที่มหาวิทยาลัยเทคโนโลยีราชมงคลอีสานให้ความเห็นชอบต่อแบบรายละเอียดขั้นต้นที่ผู้รับจ้างเสนอต่อมหาวิทยาลัยก่อนแล้ว  โดยจำนวนห้องและขนาดพื้นที่ใช้สอยสามารถเปลี่ยนแปลงภายหลังได้ตามความต้องการของมหาวิทยาลัยเทคโนโลยีราชมงคลอีสาน 
2.4 งานประมาณราคาค่าก่อสร้าง 
ผู้รับจ้างต้องทำการประมาณราคาค่าก่อสร้างของงานวิศวกรรม  สถาปัตยกรรมทุกระบบ  รวมทั้งราคาครุภัณฑ์และอุปกรณ์ที่จำเป็น  โดยคำนึงถึงราคาวัสดุก่อสร้างทั้งในท้องถิ่นและจากแหล่งอื่น  พิจารณาออกข้อกำหนดทางเทคนิค  ข้อกำหนดของวัสดุก่อสร้าง  เครื่องจักร  เครื่องมือ  ค่าแรง  ค่าดำเนินการ  ภาษี  กำไร  ทั้งนี้จะต้องแสดงรายละเอียดของปริมาณงานและราคาต่อหน่วย  เพื่อให้มหาวิทยาลัยใช้เป็นข้อมูลในการต่อรองราคากับผู้รับเหมาก่อสร้างต่อไป

2.5 งานคัดเลือกผู้รับเหมาก่อสร้าง
ผู้รับจ้างจะต้องให้ความร่วมมือกับมหาวิทยาลัยในการคัดเลือกเพื่อให้ได้ผู้รับเหมาก่อสร้างที่เหมาะสมกับลักษณะงาน 
2.6 งานเตรียมเอกสารยื่นซอง
ผู้รับจ้างจะต้องจัดเตรียมเอกสารซึ่งใช้ในการยื่นซองเอกสารเชิญชวนประกวดราคาก่อสร้างอาคารเรียนรวมแบบจำกัดข้อกำหนด  ประกอบด้วย
2.6.1 ข้อกำหนดรายละเอียดเกี่ยวกับวิธีการทำงาน  วัสดุที่ใช้  ครุภัณฑ์และอุปกรณ์ที่จำเป็นในการปฏิบัติงานของอาคารปฏิบัติการ
2.6.2 รายงานการออกแบบ  แนวคิดเบื้องต้นในการออกแบบ (Conceptual  Design)  พร้อมแบบ  Conceptual  Design 
2.6.3 เอกสารส่วนที่ 1, 2 และ 3
3.  เอกสารที่จะมอบให้ผู้ว่าจ้างเมื่อปฏิบัติตามสัญญาจ้างครบถ้วน
       เอกสารที่ผู้รับจ้างจะต้องมอบให้ผู้ว่าจ้างเมื่อได้รับเป็นผู้รับจ้างและทำสัญญากับมหาวิทยาลัยเทคโนโลยีราชมงคลอีสานมีดังนี้
3.1 การออกแบบ   แนวคิดเบื้องต้นในการออกแบบ (Conceptual  Design)  พร้อมแบบ  Conceptual  Design

     
3.2  ต้นฉบับกระดาษไขงานออกแบบรายละเอียดขั้นสุดท้าย  ขนาด A1  และ  A2  (True  Scale)  
3.3 เอกสารประกวดราคาเพื่อการก่อสร้างอาคารเรียนรวม  จำนวน 10 ชุด  ประกอบด้วย
   
      3.3.1  แบบฟอร์มสัญญาจ้าง  
   
      3.3.2 ข้อกำหนดรายละเอียดเกี่ยวกับวิธีการทำงาน  วัสดุที่ใช้  ครุภัณฑ์และอุปกรณ์ที่จำเป็นในการปฏิบัติงาน
   
      3.3.3  แบบก่อสร้าง (พิมพ์เขียว) 
    
      3.3.4  แบบฟอร์มเสนอราคา
  
3.4  รายงานการออกแบบและรายการคำนวณค่าก่อสร้าง  จำนวน  2  ชุด
 
3.5  CD – ROM  บรรจุแบบก่อสร้างทั้งหมด และรายการประกอบแบบ จำนวน  2  ชุด
  
3.6  แบบก่อสร้าง  ขนาด A1 และ A2  (True  Scale)  จำนวนอย่างละ  2  ชุด 

4.  ระยะเวลาการดำเนินงานออกแบบโครงการอาคารเรียนรวม
กำหนดให้ดำเนินการออกแบบอาคารปฏิบัติการให้แล้วเสร็จภายใน  90  วัน
 
5.  การส่งมอบงานและการจ่ายค่าจ้าง
มหาวิทยาลัยเทคโนโลยีราชมงคลอีสาน  จะจ่ายเงินค่าจ้างออกแบบ  แบ่งเป็นงวด ๆ ตามงวดงานที่ส่งมอบ ดังต่อไปนี้
งวดที่  1  จะจ่ายเงินค่าจ้างในอัตราร้อยละ 20  ของค่าจ้างทั้งหมดให้แก่ผู้รับจ้าง เมื่อผู้รับจ้างได้จัดส่งเอกสารตามข้อ  3.1  ให้ผู้ว่าจ้างรับมอบและพิจารณาเห็นชอบแล้ว  ภายใน 25 วัน
งวดที่   2  จะจ่ายเงินค่าจ้างในอัตราร้อยละ  40  ของค่าจ้างทั้งหมดให้แก่ผู้รับจ้าง เมื่อผู้รับจ้างได้จัดส่งแบบรายละเอียดการก่อสร้าง (ฉบับร่าง) เป็นพิมพ์เขียว และเอกสารในข้อ 3.2  และ 3.4  จำนวน  5  ชุด  ให้ผู้ว่าจ้างรับมอบและพิจารณาเห็นชอบแล้ว  ภายใน 60 วัน 
งวดที่  3  จะจ่ายเงินค่าจ้างในอัตราร้อยละ  30  ของค่าจ้างทั้งหมดให้แก่ผู้รับจ้าง เมื่อผู้รับจ้างได้จัดส่งเอกสารในข้อ  3.2, 3.3, 3.4, 3.5  และ  3.6  ให้ผู้ว่าจ้างรับมอบและพิจารณาให้ความเห็นชอบแล้ว ภายใน 90 วัน
งวดที่  4  จะจ่ายเงินค่าจ้างในอัตราร้อยละ  10  ของค่าจ้างทั้งหมดให้แก่ผู้รับจ้างเมื่อผู้รับจ้างได้ให้ความร่วมมือกับผู้ว่าจ้างในการคัดเลือกผู้รับเหมาก่อสร้างจนแล้วเสร็จและผู้รับเหมาก่อสร้างได้ลงนามในสัญญาก่อสร้างกับผู้ว่าจ้างเป็นที่เรียบร้อยแล้ว
  
6.  คุณสมบัติของผู้รับจ้าง
 6.1  เป็นนิติบุคคลหรือบุคคลธรรมดา  ที่จดทะเบียนดำเนินการรับจ้างที่ปรึกษาและออกแบบ ตามประกาศของมหาวิทยาลัยเทคโนโลยีราชมงคลอีสาน  โดยผู้รับจ้างต้องแสดงคุณวุฒิ  ประวัติการทำงาน  จำนวนสถาปนิกและหรือวิศวกรที่ประจำและไม่ประจำ  ผู้ให้บริการที่เป็นนิติบุคคล กรรมการผู้จัดการ หรือหุ้นส่วนผู้จัดการของนิติบุคคลนั้นจะต้องเป็นคนไทย และเป็นนิติบุคคลที่มีผู้ถือหุ้นเป็นคนไทยเกินร้อยละห้าสิบของทุนการจัดตั้งนิติบุคคลนั้น
6.2  เป็นบุคคลธรรมดาจะต้องมีสัญชาติไทย  และเป็นผู้ที่ได้รับใบอนุญาตประกอบวิชาชีพสถาปัตยกรรมและหรือวิศวกรรมสำหรับงานว่าจ้างตามที่กำหนด โดยกฎหมายว่าด้วยวิชาชีพสถาปัตยกรรมและหรือวิศวกรรมแล้วแต่กรณี  โดยต้องแนบใบประกอบวิชาชีพทางสถาปัตยกรรม วิศวกรรม ตลอดจนวิศวกรรมโครงสร้างและระบบอื่น ๆ ตามข้องบังคับของสถาปัตยกรรมและวิศวกรรมสถานแห่งประเทศไทย  และไม่เป็นข้าราชการประจำหรือลูกจ้างของส่วนราชการหรือพนักงานเทศบาล  รัฐวิสาหกิจ  หรือพนักงานองค์การบริหารส่วนท้องถิ่น

6.3  ต้องมีผลงานที่เคยรับจ้างกับหน่วยงานราชการ  รัฐวิสาหกิจ  หรือองค์การบริหาร      ส่วนท้องถิ่น   หรือหน่วยงานเอกชนที่มหาวิทยาลัยเทคโนโลยีราชมงคลอีสานรับรอง  โดยมีมูลค่าการก่อสร้างไม่ต่ำกว่า  100  ล้านบาท (หนึ่งร้อยล้านบาท)
6.4  ไม่เป็นผู้มีรายชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อไว้แล้วหรือไม่เป็นผู้ที่ได้รับผลการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
6.5  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ศูนย์กลางมหาวิทยาลัยเทคโนโลยีราชมงคลอีสาน  ณ  วันประกาศการจ้างโดยวิธีคัดเลือกแบบจำกัดข้อกำหนด  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการจ้างโดยวิธีคัดเลือกแบบจำกัดข้อกำหนด
6.6  ไม่เป็นผู้ได้รับเอกสิทธิ์ความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
 
7.  อัตราค่าปรับเนื่องจากงานล่าช้ากว่ากำหนดในสัญญา
 ผู้รับจ้างจะต้องเสียค่าปรับในอัตราร้อยละ 0.1 ของราคาค่าจ้างต่อวัน

      8. ข้อสงวนสิทธิในการเสนอราคาอื่น ๆ
8.1 ผู้เสนอราคาซึ่งมหาวิทยาลัยฯ ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุในข้อ 6. มหาวิทยาลัยฯ จะริบหลักประกันซองหรือเรียกร้องจาก     ผู้ออกหนังสือค้ำประกันซองทันทีและอาจพิจารณาเรียกร้องให้ชดใช้ความเสียหายอื่นๆ (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ
                8.2  มหาวิทยาลัยฯ  สงวนสิทธิ์ที่จะแก้ไขเพิ่มเติมเงื่อนไขหรือข้อกำหนดในแบบสัญญา   ให้เป็นไปตามความเห็นของสำนักงานอัยการสูงสุด (ถ้ามี)

9.  การปฏิบัติตามกฎหมาย

ในระหว่างระยะเวลาการจ้างที่ปรึกษาผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

  
 
                        มหาวิทยาลัยเทคโนโลยีราชมงคลอีสาน
